stanford-oval/wikipedia huggingface dataset:
The Eras Tour
Vaikutus > Kaakkois-Aasian diplomaattikiista

Singapore maksoi kiertueen organisaatiolle yksinoikeudesta konsertteihin Kaakkois-Aasiassa. Tämä aiheutti kiistan Kaakkois-Aasian maiden yhteistyöjärjestö ASEAN:in huippukokouksessa Australian Melbournessa. Thaimaan silloinen pääministeri Srettha Thavisin toi asian julki kokouksessa ja piti tekoa epäasiallisena naapurimaita kohtaan, koska konsertit tuovat kiertuepaikkoihin huomattavasti rahaa. Filippiinien edustaja kommentoi kokouksessa, että hyvät naapurit eivät menettele näin. Singaporen pääministeri Lee Hsien Loongin mukaan konserttien omiminen ei ollut vihamielinen teko naapurimaita kohtaan. Singaporen saama yksinoikeus johti osaltaan siihen, että Filippiinit alkoi suunnitella uuden isomman stadionin rakentamista, jotta se ei jäisi enää paitsi The Eras Tourin kaltaisista isoista konserteista.
Oheismedia > Konserttielokuva

Kiertueesta kertova konserttielokuva Taylor Swift: The Eras Tour tuli elokuvateattereihin lokakuussa 2023. Elokuvan ennakkonäytös oli Los Angelesissa 11. lokakuuta 2023 ja se tuli laajempaan levitykseen 13. lokakuuta. Elokuvaa esitettiin yhteensä yli 100 eri maassa. Elokuva on ollut katsottavissa Disney+-palvelussa 14. maaliskuuta 2024 alkaen.
Elokuvaan kuvattiin materiaalia Swiftin Los Angelesin Inglewoodin konserteissa elokuussa 2023. Yhteistyökumppanina toimii AMC. Elokuvan on ohjannut Sam Wrench. Elokuvan piti alun perin tulla teattereihin vain Yhdysvalloissa, mutta se päätettiin julkaista myös kansainvälisesti samaan aikaan.
Elokuvaan myytiin paljon lippuja etenkin Yhdysvalloissa. Kolmen viikon jälkeen elokuva oli tuottanut siellä 149 miljoonaa dollaria. Maailmanlaajuisesti elokuva on tuottanut 261 miljoonaa dollaria maaliskuuhun 2024 mennessä. Siitä on tullut kaikkien aikojen tuottoisin konserttielokuva.
Oheismedia > Musiikkijulkaisut

Swift teki useita uusia musiikkijulkaisuja kiertueen aikana ja markkinoi niitä konserteissa. Toukokuussa 2023 hän julkaisi uusia kappaleita sisältäneen version vuoden 2022 albumistaan Midnights, joka oli aluksi myynnissä vain CD:nä New Jerseyn konserteissa. Uusi musiikkivideo Swiftin ja Ice Spicen kappaleelle ”Karma” esitettiin samassa konsertissa.
Swift on ilmoittanut levyttävänsä uudelleen kuusi ensimmäistä albumiaan levy-yhtiökiistojen takia. Hän kertoi vuoden 2010 Speak Now-albumin uuden version, Speak Now (Taylor’s Version), julkaisusta Nashvillen konsertissa. Albumin kansikuva esitettiin valkokankaalla. Albumi julkaistiin heinäkuussa. Se nousi Yhdysvalloissa listaykköseksi. Uusi musiikkivideo albumin kappaleelle ”I Can See You” esitettiin Kansas Cityn konsertissa. Videon näyttelijät Taylor Lautner, Joey King ja Presley Cash vierailivat lavalla.
Swift ilmoitti vuoden 2023 viimeisessä Yhdysvaltain konsertissa seuraavan uusintalevytyksen 1989 (Taylor’s Version), julkaisusta. Albumin kansikuva esitettiin valkokankaalla.  Albumi on uusi versio vuoden 2014 albumista 1989. Se julkaistiin 27. lokakuuta 2023. Levy on ollut valtava menestys taloudellisesti etenkin Yhdysvalloissa. Lokakuussa julkaistiin myös suoratoistopalveluissa kiertueella nauhoitettu liveversio kappaleesta ”Cruel Summer”.
Swift julkaisi uutta materiaalia sisältävän albumin The Tortured Poets Department 19. huhtikuuta 2024 muutamaa viikkoa ennen Euroopan kiertueen alkua. Hän lisäsi uuden albumin kappaleita esitykseen Euroopan kiertueella. Albumin kappale ”I Can Do It with a Broken Heart” sisältää suoria viittauksia The Eras Tour -kiertueeseen. Kappale kertoo siitä, miten kiertueella on pakko tehdä parhaansa ja esiintyä iloisena, vaikka potisi sydänsuruja tai masennusta. Kappaleen musiikkivideo sisältää kiertueella kuvattua backstage-materiaalia ja kohtauksia esityksistä. Video näytettiin Euroopan kiertueen viimeisessä konsertissa Lontoossa. Kiertueella äänitettyjä versioita albumin kappaleista oli rajoitetun ajan saatavilla Swiftin verkkosivuilla albumin bonuskappaleina.
Oheismedia > Valokuvakirja

Swift julkaisi kiertueesta kertovan valokuvakirjan Taylor Swift: The Eras Tour Book Black Fridayna 29. marraskuuta 2024. Sitä myydään Yhdysvalloissa yksinoikeudella Target-liikkeissä ja kansainvälisesti Swiftin nettikaupassa. Kirja sisältää valokuvia kiertueelta sekä Swiftin mietteitä ja muistoja kiertueelta ja sen harjoituksista. Kirjaa myytiin Yhdysvalloissa kahdessa päivässä 814 000 kappaletta.
Merkittävät tapahtumat > Ana Clara Benevidesin kuolema

Swiftin konserteissa Brasilian Rio de Janeirossa marraskuussa 2023 lämpötila oli vaarallisen korkea (39 astetta, ilmankosteus huomioon ottaen jopa 59 astetta) ja konsertin vedenjakelussa oli ongelmia. Katsojat ovat sanoneet, että itse tuotuja vesipulloja takavarikoitiin portilla. Perjantaina 17. marraskuuta monet osallistujat saivat nestehukan ja lämpöhalvauksen oireita. Swift pyysi useaan otteeseen järjestäjiä jakamaan vettä osallistujille. 23-vuotias katsoja Ana Clara Benevides vietiin sairaalaan sairaskohtauksen takia konsertin alkupuolella ja hän kuoli myöhemmin sairaalassa. Konsertin järjestäjät, etenkin tapahtumayhtiö T4F, saivat kritiikkiä tapahtuneesta. Katsojat tekivät addressin tapahtumien vedenjakelun ja muun  palvelun parantamiseksi.
Swift sanoi sosiaalisessa mediassa olevansa murtunut tapahtumasta eikä pysty puhumaan siitä lavalla. Seuraavan päivän konsertti siirrettiin kahta päivää myöhemmäksi äärimmäisen kuuman sään jatkuesssa. Swift esitti seuraavassa konsertissa surusta kertovan kappaleen ”Bigger Than the Whole Sky”, mikä tulkittiin kunnianosoitukseksi Benevidesin muistolle. Swift teki Benevidesin perheelle lahjoituksen ja tapasi hänen läheisiään ennen viimeistä Brasilian konserttia.
Tapahtumayhtiö T4F otti vastuun tapahtuneesta 23. marraskuuta. Sen johtaja Serafim Abreu sanoi yhtiön muuttavan käytäntöjään tulevissa tapahtumissa kuumalla ilmalla. Avoimille paikoille järjestetään varjoisia alueita, tapahtumien alkamisaikaa muutetaan tarvittaessa myöhemmäksi ja veden tuominen sallitaan.
Merkittävät tapahtumat > Terroriuhka Wienissä

Kolme konserttia Wienissä Itävallassa peruttiin terrori-iskun uhan takia 7. elokuuta 2024. Konsertit oli tarkoitus pitää 8.–10. elokuuta. Kaksi ihmistä pidätettiin epäiltynä terrori-iskun valmistelusta Swiftin konserttiin ja heidän yhteistyökumppaneitaan alettiin etsiä. Toisen epäillyn kotoa löytyi pommi-iskuun tarvittavia kemiallisia aineita. Paikalliset viranomaiset peruivat konsertit, koska poliisi ei voinut olla varma uhan poistumisesta. Toinen epäillyistä oli vannonut uskollisuutta ääri-islamistiselle ISIS-järjestölle.
Swift kommentoi perumista Euroopan kiertueen päätyttyä 21. elokuuta. Hän kertoi surevansa peruttuja konsertteja ja tuntevansa syyllisyyttä fanien puolesta, mutta kiitti viranomaisia nopeasta toiminnasta. Hän sanoi, ettei kommentoinut asiaa aikaisemmin, koska hän halusi turvata kiertueen loppujen konserttien turvallisuuden.
Merkittävät tapahtumat > Kiista turvajärjestelyistä Lontoossa

Swift esiintyi peruttujen Wienin konserttien jälkeen Lontoossa. Hänen tiiminsä oli vaatinut Wienin tapahtumien ja muiden turvallisuusuhkien takia korkeimman luokan turvajärjestelyjä Lontoon konsertteihin. Suur-Lontoon poliisitoimi oli alun perin hylännyt Swiftin organisaation haluamat turvatoimet liian kalliina ja tarpeettomina, mutta oli sittemmin suostunut niihin. Päätös sai kritiikkiä brittilehdistössä turvatoimien kalleuden takia.
Toisaalta jotkut toimittajat kirjoittivat turvatoimien olleen perusteltuja, koska useissa oli Swiftiin liittyvissä tapahtumissa oli ollut uhkia. Wienin terroriuhan lisäksi edeltävinä viikkoina oli tapahtunut kahden lapsen kuolemaan johtanut puukotus Taylor Swift -aiheisella tanssitunnilla Southportissa Englannissa. Isku johti laajoihin mellakoihin ja protesteihin Isossa-Britanniassa. Lisäksi Swiftiä henkilökohtaisesti vainonnut mies oli pidätetty Saksan Gelsenkirchenin konsertissa heinäkuussa.
Lokakuussa kävi ilmi, että vallassa olevan työväenpuolueen poliitikot, muun muassa pääministeri Keir Starmer, olivat saaneet ilmaislippuja Swiftin konsertteihin ja muihin tapahtumiin.  Sisäpiirin lähteiden mukaan poliitikot olivat painostaneet poliisia järjestämään Swiftin organisaation haluamat turvajärjestelyt. Kulttuuriministeri Lisa Nandy kielsi tämän haastattelussa ja sanoi poliisin tehneen päätöksen itsenäisesti. Oppositio syytti työväenpuoluetta vallan väärinkäytöstä ja lahjusten vastaanottamisesta. Työväenpuolue on kieltänyt syytökset. Starmer maksoi kuitenkin takaisin konserttiliput ja muita saamiaan lahjoja.
Merkittävät tapahtumat > Hyväntekeväisyys ja työntekijöiden bonukset

Swift lahjoitti rahaa paikallisiin ruokapankkeihin kaikissa kiertueen konserttipaikoissa. Hänen lahjoituksensa ovat saaneet aikaan laajempia kampanjoita ja lisänneet myös muiden lahjoitusten määrää.
Lokakuussa 2023 Swift lahjoitti konserttilippuja huutokaupattavaksi ystävänsä Selena Gomezin Rare Impact -säätiön huutokauppaan. Säätiö tukee mielenterveyspalveluja ja lisää tietoisuutta mielenterveyteen liittyvistä sairauksista. Huhtikuussa 2024 hän antoi konserttilippuja Patrick Mahomesin säätiön hyväntekeväisyysgaalaan, jossa kerättiin varoja muun muassa lasten hyväksi.
Swift maksoi suuria bonuksia kiertueen työntekijöille. Esiintyjät ja muu henkilökunta sai peruspalkkansa lisäksi kiertueen aikana yhteensä 197 miljoonaa dollaria bonuksina. Elokuussa 2023 hän antoi kiertueen rekkakuskeille bonuksia, joista suurimmat olivat 100 000 dollaria.
Kappalelista > Alkuperäinen kappalelista

Kappalelista kiertueen ensimmäisen konsertin (Glendale 18. maaliskuuta 2023) mukaan
”Miss Americana & the Heartbreak Prince” (lyhennetty)
”Cruel Summer”
”The Man”
”You Need to Calm Down”
”Lover”
”The Archer”
”Fearless” (lyhennetty)
”You Belong with Me”
”Love Story”
”’Tis the Damn Season” (lyhennetty)
”Willow”
”Marjorie” (lyhennetty)
”Champagne Problems” (soolo)
”Tolerate It”
”...Ready for It?”
”Delicate”
”Don’t Blame Me” (lyhennetty)
”Look What You Made Me Do”
”Enchanted”
”22”
”We Are Never Ever Getting Back Together”
”I Knew You Were Trouble” (lyhennetty)
”All Too Well” (10 Minute Version)
”Seven” / ”Wildest Dreams” (lausuttu runona nauhalta)
"Invisible String"
”Betty”
”The Last Great American Dynasty”
”August”
”Illicit Affairs” (lyhennetty)
”My Tears Ricochet”
”Cardigan”
”Style” (lyhennetty)
”Blank Space”
”Shake It Off”
”Wildest Dreams” (lyhennetty)
”Bad Blood” (lyhennetty)
Yllätyskappale akustisella kitaralla (soolo)
Yllätyskappale pianolla (soolo)
”Lavender Haze”
”Anti-Hero”
”Midnight Rain”
”Vigilante Shit”
”Bejeweled”
”Mastermind”
”Karma”
Esitykseen kuuluu lisäksi instrumentaalisia siirtymiä, joissa on mukana pätkiä Swiftin muista kappaleista.
Swift korvasi kappaleen ”Invisible String” kappaleella ”The 1” ensimmäisestä Arlingtonin konsertista 31. maaliskuuta 2023 alkaen (lukuunottamatta toista Nashvillen konserttia).
Swift esitti kappaleen ”Nothing New” Phoebe Bridgersin kanssa kaikissa Yhdysvaltain konserteissa, joissa Bridgers oli lämmittelijänä. Se esitettiin ylimääräisenä numerona kappaleen ”I Knew You Were Trouble” jälkeen.
Rap-artisti Ice Spice esitti Swiftin kanssa ”Karma”-kappaleen remix-version alkuperäisen version tilalla East Rutherfordin konserteissa.
Kappale ”Long Live” lisättiin settilistaan ensimmäisessä Kansas Cityn konsertissa 7. heinäkuuta ja oli mukana esityksessä viimeiseen Singaporen konserttiin 9. maaliskuuta 2024 asti. Se esitettiin kappaleen ”Enchanted” jälkeen.
Swift esitti kappaleen ”No Body, No Crime” Haim-yhtyeen kanssa kappaleen ”’Tis the Damn Season” tilalla konserteissa, joissa Haim oli lämmittelijänä.
Australian ja Singaporen konserteissa suurin osa yllätyskappaleista oli kahden kappaleen mash-upeja.
Kappalelista > Eurooppa ja Pohjois-Amerikka 2024

Kappalelista Euroopan kiertueen ensimmäisen konsertin (Nanterre, Pariisi 9. toukokuuta 2024) mukaan
”Miss Americana & the Heartbreak Prince” (lyhennetty)
”Cruel Summer”
”The Man”
”You Need to Calm Down”
”Lover”
”Fearless” (lyhennetty)
”You Belong with Me”
”Love Story”
”22”
”We Are Never Ever Getting Back Together”
”I Knew You Were Trouble” (lyhennetty)
”All Too Well” (10 Minute Version)
”Enchanted”
”...Ready for It?”
”Delicate”
”Don’t Blame Me” (lyhennetty)
”Look What You Made Me Do”
”Cardigan” (lyhennetty)
”Betty” (lyhennetty)
”Champagne Problems” (soolo)
”August”
”Illicit Affairs” (lyhennetty)
”My Tears Ricochet”
”Marjorie” (lyhennetty)
”Willow”
”Style” (lyhennetty)
”Blank Space”
”Shake It Off”
”Wildest Dreams” (lyhennetty)
”Bad Blood” (lyhennetty)
”But Daddy I Love Him”
”So High School” (lyhennetty)
”Who's Afraid of Little Old Me?” (lyhennetty)
”Down Bad” / ”Fortnight” (lyhennetty)
”Fortnight”
”The Smallest Man Who Ever Lived” (lyhennetty)
”I Can Do It with a Broken Heart”
Yllätyskappale akustisella kitaralla (soolo)
Yllätyskappale pianolla (soolo)
”Lavender Haze”
”Anti-Hero”
”Midnight Rain”
”Vigilante Shit”
”Bejeweled”
”Mastermind”
”Karma”
Florence and the Machine -yhtyeen Florence Welch esitti Swiftin kanssa kappaleen ”Florida!!!” viimeisessä Lontoon konsertissa ja kaikissa Miamiin konserteissa. Kappale oli esityksessä ylimääräisenä numerona kappaleen ”So High School” jälkeen.
Suurin osa yllätyskappaleista vuoden 2024 konserteissa oli kahden tai kolmen kappaleen mash-upeja.
Konsertit > Etelä-Amerikka 2023

| Päivämäärä | Kaupunki | Maa | Tapahtumapaikka | Lämmittelijät |
| --- | --- | --- | --- | --- |
| 9. marraskuuta 2023 | Buenos Aires | Argentiina | Estadio Monumental | Sabrina Carpenter   Louta |
| 11. marraskuuta 2023 | Buenos Aires | Argentiina | Estadio Monumental | Sabrina Carpenter   Louta |
| 12. marraskuuta 2023 | Buenos Aires | Argentiina | Estadio Monumental | Sabrina Carpenter   Louta |
| 17. marraskuuta 2023 | Rio de Janeiro | Brasilia | Estádio Olímpico Nilton Santos | Sabrina Carpenter |
| 19. marraskuuta 2023 | Rio de Janeiro | Brasilia | Estádio Olímpico Nilton Santos | Sabrina Carpenter |
| 20. marraskuuta 2023 | Rio de Janeiro | Brasilia | Estádio Olímpico Nilton Santos | Sabrina Carpenter |
| 24. marraskuuta 2023 | São Paulo | Brasilia | Allianz Parque | Sabrina Carpenter |
| 25. marraskuuta 2023 | São Paulo | Brasilia | Allianz Parque | Sabrina Carpenter |
| 26. marraskuuta 2023 | São Paulo | Brasilia | Allianz Parque | Sabrina Carpenter |
Konsertit > Aasia ja Australia 2024

| Päivämäärä | Kaupunki | Maa | Tapahtumapaikka | Lämmittelijät |
| --- | --- | --- | --- | --- |
| 7. helmikuuta 2024 | Tokio | Japani | Tokyo Dome | – |
| 8. helmikuuta 2024 | Tokio | Japani | Tokyo Dome | – |
| 9. helmikuuta 2024 | Tokio | Japani | Tokyo Dome | – |
| 10. helmikuuta 2024 | Tokio | Japani | Tokyo Dome | – |
| 16. helmikuuta 2024 | Melbourne | Australia | Melbourne Cricket Ground | Sabrina Carpenter |
| 17. helmikuuta 2024 | Melbourne | Australia | Melbourne Cricket Ground | Sabrina Carpenter |
| 18. helmikuuta 2024 | Melbourne | Australia | Melbourne Cricket Ground | Sabrina Carpenter |
| 23. helmikuuta 2024 | Sydney | Australia | Stadium Australia | – |
| 24. helmikuuta 2024 | Sydney | Australia | Stadium Australia | Sabrina Carpenter |
| 25. helmikuuta 2024 | Sydney | Australia | Stadium Australia | Sabrina Carpenter |
| 26. helmikuuta 2024 | Sydney | Australia | Stadium Australia | Sabrina Carpenter |
| 2. maaliskuuta 2024 | Singapore | Singapore | Singapore National Stadium | Sabrina Carpenter |
| 3. maaliskuuta 2024 | Singapore | Singapore | Singapore National Stadium | Sabrina Carpenter |
| 4. maaliskuuta 2024 | Singapore | Singapore | Singapore National Stadium | Sabrina Carpenter |
| 7. maaliskuuta 2024 | Singapore | Singapore | Singapore National Stadium | Sabrina Carpenter |
| 8. maaliskuuta 2024 | Singapore | Singapore | Singapore National Stadium | Sabrina Carpenter |
| 9. maaliskuuta 2024 | Singapore | Singapore | Singapore National Stadium | Sabrina Carpenter |
Konsertit > Pohjois-Amerikka 2024

| Päivämäärä | Kaupunki | Maa | Tapahtumapaikka | Lämmittelijät |
| --- | --- | --- | --- | --- |
| 18. lokakuuta 2024 | Miami Gardens   (Miami) | Yhdysvallat | Mercedes-Benz Superdome | Gracie Abrams |
| 19. lokakuuta 2024 | Miami Gardens   (Miami) | Yhdysvallat | Mercedes-Benz Superdome | Gracie Abrams |
| 20. lokakuuta 2024 | Miami Gardens   (Miami) | Yhdysvallat | Mercedes-Benz Superdome | Gracie Abrams |
| 25. lokakuuta 2024 | New Orleans | Yhdysvallat | Caesars Superdome | Gracie Abrams |
| 26. lokakuuta 2024 | New Orleans | Yhdysvallat | Caesars Superdome | Gracie Abrams |
| 27. lokakuuta 2024 | New Orleans | Yhdysvallat | Caesars Superdome | Gracie Abrams |
| 1. marraskuuta 2024 | Indianapolis | Yhdysvallat | Lucas Oil Stadium | Gracie Abrams |
| 2. marraskuuta 2024 | Indianapolis | Yhdysvallat | Lucas Oil Stadium | Gracie Abrams |
| 3. marraskuuta 2024 | Indianapolis | Yhdysvallat | Lucas Oil Stadium | Gracie Abrams |
| 14. marraskuuta 2024 | Toronto | Kanada | Rogers Centre | Gracie Abrams |
| 15. marraskuuta 2024 | Toronto | Kanada | Rogers Centre | Gracie Abrams |
| 16. marraskuuta 2024 | Toronto | Kanada | Rogers Centre | Gracie Abrams |
| 21. marraskuuta 2024 | Toronto | Kanada | Rogers Centre | Gracie Abrams |
| 22. marraskuuta 2024 | Toronto | Kanada | Rogers Centre | Gracie Abrams |
| 23. marraskuuta 2024 | Toronto | Kanada | Rogers Centre | Gracie Abrams |
| 6. joulukuuta 2024 | Vancouver | Kanada | BC Place | Gracie Abrams |
| 7. joulukuuta 2024 | Vancouver | Kanada | BC Place | Gracie Abrams |
| 8. joulukuuta 2024 | Vancouver | Kanada | BC Place | Gracie Abrams |
Konsertit > Perutut konsertit

| Päivämäärä | Kaupunki | Maa | Tapahtumapaikka | Perumisen syy |
| --- | --- | --- | --- | --- |
| 8. elokuuta 2024 | Wien | Itävalta | Ernst-Happel-Stadion | terroriuhka |
| 9. elokuuta 2024 | Wien | Itävalta | Ernst-Happel-Stadion | terroriuhka |
| 10. elokuuta 2024 | Wien | Itävalta | Ernst-Happel-Stadion | terroriuhka |
Huomioita

↑  Kiertueella piti olla 152 konserttia, mutta kolme konserttia Wienissä peruuntui terroriuhan takia.
↑  ”I Miss You, I’m Sorry” on Gracie Abramsin kappale.
↑  ”This Is What You Came For” on Calvin Harrisin ja Rihannan kappale. Swift on sen toinen säveltäjä Harrisin ohella.
1 2  ”Us” on Gracie Abramsin kappale, jolla vierailee Taylor Swift.
↑  ”Thinking Out Loud” on Ed Sheeranin kappale. ”Everything Has Changed” ja ”End Game” ovat Swiftin kappaleita, joiden levytyksellä vierailee Ed Sheeran.
↑  ”Espresso” ja ”Please Please Please” ovat Sabrina Carpenterin kappaleita.
↑  ”I Love You, I’m Sorry” on Gracie Abramsin kappale.
↑  Paradisen konsertin paikaksi oli merkitty markkinointimateriaaliin lähin iso kaupunki Las Vegas.
↑  Nashvillen kolmannen konsertin lämmittelijöinä piti olla Phoebe Bridgers ja Gracie Abrams, mutta heidän esityksensä peruuntuivat myrskyn aiheuttaman viiveen takia.
↑  Cincinnatin toisen konsertin toisena lämmittelijänä piti olla Gracie Abrams, mutta hänen esityksensä peruuntui huonon sään takia.
↑  Inglewoodin konsertin paikaksi oli merkitty markkinointimateriaaliin lähin iso kaupunki Los Angeles.
↑  Buenos Airesin toinen konsertti siirrettiin sään takia perjantailta 10. marraskuuta sunnuntaille 12. marraskuuta.
↑  Rio de Janeiron toinen konsertti siirrettiin äärimmäisten lämpötilojen takia lauantailta 18. marraskuuta maanantaille 20. marraskuuta.
↑  Sydneyn konsertin lämmittelijänä oli tarkoitus olla Sabrina Carpenter, mutta hänen esityksensä peruuntui myrskyn takia.
↑  Nanterren konsertin paikaksi oli merkitty markkinointimateriaaliin lähin iso kaupunki Pariisi.
↑  Miami Gardensin konsertin paikaksi oli merkitty markkinointimateriaaliin lähin iso kaupunki Miami.
Aiheesta muualla

Kiertueen virallinen sivu
Taylorswift.com - Kansainväliset tapahtumat
Taylor Swift: The Eras Tour -elokuvan virallinen sivu
Kuvia tai muita tiedostoja aiheesta The Eras Tour Wikimedia Commonsissa
| n k Taylor Swift |
| --- | --- |
 Diskografia  Palkinnot 
Studioalbumit:  Taylor Swift  Fearless  Speak Now  Red  1989  Reputation  Lover  Folklore  Evermore  Midnights  The Tortured Poets Department 
Uudelleen levytetyt albumit:  Fearless (Taylor’s Version)  Red (Taylor’s Version)  Speak Now (Taylor’s Version)  1989 (Taylor’s Version) 
Livealbumit:  Speak Now World Tour – Live  Lover (Live from Paris)  Folklore: The Long Pond Studio Sessions 
EP:t:  The Taylor Swift Holiday Collection  Beautiful Eyes 
Kappaleet:  Luettelo kappaleista  ”The 1”  ”22”  ”All Too Well”  ”Anti-Hero”  ”Back to December”  ”Bad Blood”  ”Begin Again”  ”Bejeweled”  ”Betty”  ”Blank Space”  ”Cardigan”  ”Carolina”  ”Change”  ”Christmas Tree Farm”  ”Coney Island”  ”Cruel Summer”  ”Delicate”  ”End Game”  ”Everything Has Changed”  ”Exile”  ”Eyes Open”  ”Fearless”  ”Fifteen”  ”Fortnight”  ”Getaway Car”  ”I Bet You Think About Me”  ”I Can Do It with a Broken Heart”  ”I Can See You”  ”I Don’t Wanna Live Forever”  ”I Knew You Were Trouble”  ”Is It Over Now?”  ”Karma”  ”The Lakes”  ”The Last Time”  ”Lavender Haze”  ”Look What You Made Me Do”  ”Love Story”  ”Lover”  ”The Man”  ”Me!”  ”Mean”  ”Message in a Bottle”  ”Mine”  ”New Romantics”  ”New Year’s Day”  ”No Body, No Crime”  ”Our Song”  ”Ours”  ”Out of the Woods”  ”Picture to Burn”  ”...Ready for It?”  ”Red”  ”Ronan”  ”Safe & Sound”  ”Shake It Off”  ”Should’ve Said No”  ”"Slut!"”  ”Sparks Fly”  ”The Story of Us”  ”Style”  ”Teardrops on My Guitar”  ”Tim McGraw”  ”Today Was a Fairytale”  ”We Are Never Ever Getting Back Together”  ”White Horse”  ”Wildest Dreams”  ”Willow”  ”You Belong with Me”  ”You Need to Calm Down” 
Kappaleet vierailevana artistina:  ”Highway Don’t Care”  ”The Joker and the Queen”  ”Renegade” 
Kappaleet muille artisteille:  ”This Is What You Came For” 
Videojulkaisut:  Speak Now World Tour – Live  City of Lover  Folklore: The Long Pond Studio Sessions  Taylor Swift: The Eras Tour 
Kiertueet ja konsertit:  Luettelo kiertueista  Fearless Tour  Speak Now World Tour  The Red Tour  The 1989 World Tour  Reputation Stadium Tour  The Eras Tour  City of Lover 
Swift esittämässä kappaletta ”Look What You Made Me Do”.
Swift esittämässä kappaletta ”Lavender Haze”.
Luettelo vähintään 100 maaottelua pelanneista jalkapalloilijoista

Tämä on luettelo vähintään 100 maaottelua pelanneista jalkapalloilijoista. Tilastoissa on mukana FIFA:n A-maaotteluiksi luokittelemat maaottelut. Vuodet-sarakkeessa ensimmäisen ja viimeisen maaottelun pelaamisvuodet, aktiivipelaajilla vain ensimmäisen maaottelun pelaamisvuosi.
Luettelo Karin Boyen suomennetusta tuotannosta

Tämä on luettelo Karin Boyen suomennetusta tuotannosta.
Suomennetut teokset

Kallokaiini: romaani 2000-luvulta (Kallocain), suom. Maija Savutie, Työväen sivistysliitto 1943
Kallokaiini (Kallocain), suom. Olli Virtanen. Kiuas 2021 ISBN 978-952-7197-28-8
Suomennetut teokset > Suomennettuja novelleja

Näkinkengät, antologiassa Maailman kovin kundi ja muita kuuluisia kertomuksia, toim. Kerttu Manninen, Helsinki: WSOY 1967 ja
Brahin

| Brahin, Bragin (Брагін, Брагин) |
| --- | --- |

 lippu:  vaakuna
 Brahin, Bragin
 Koordinaatit: 51°46′58″N, 30°16′02″E 
Valtio:   Valko-Venäjä
Alue:  Homelin alue
Väkiluku (10/2009):  3 954 (14 211 piiri)
Aikavyöhyke:  UTC+3
 
 www.bragin.gomel-region.by 
Infobox OKVirheellinen NIMI-arvo: 
Brahin (valkoven. Брагін) eli Bragin (ven. Брагин) on pieni 3 954 asukkaan kaupunkimainen taajama ja 14 211 asukkaan Brahinskin maaseutuvaltaisen piirin keskus Homelin alueen eteläosissa Valko-Venäjän ja Ukrainan rajalla. Hallintopiiriin kuuluu Brahinin taajaman ohella myös Dneprin varrella sijaitseva Kamarynin kaupunkimainen taajama (2 051 as.).